CELEX: 62009CN0203
Language: mt
Date: 2009-06-08 00:00:00
Title: Kawża C-203/09: Talba għal deċiżjoni preliminari mressqa mill-Bundesgerichtshof (il-Ġermanja) fit- 8 ta’ Ġunju 2009 — Volvo Car Germany GmbH vs Autohof Weidensdorf GmbH

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/34
            
         Talba għal deċiżjoni preliminari mressqa mill-Bundesgerichtshof (il-Ġermanja) fit-8 ta’ Ġunju 2009 — Volvo Car Germany GmbH vs Autohof Weidensdorf GmbH
   (Kawża C-203/09)
   2009/C 180/59
   Lingwa tal-kawża: Il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Volvo Car Germany GmbH
   
      Konvenuta: Autohof Weidensdorf GmbH
   
      Domandi preliminari
   
   
               1)
            
            
               L-Artikolu 18(a) tad-Direttiva tal-Kunsill 86/653/KEE, tat-18 ta’ Diċembru 1986, dwar il-koordinazzjoni tal-liġijiet tal-Istati Membru li jirrigwardaw aġenti kummerċjali li jaħdmu għal rashom (1) għandu jiġi interpretat fis-sens li jipprekludi liġi nazzjonali li tipprovdi li aġent kummerċjali mhuwiex intitolat għal indennizz lanqas fil-każ tat-terminazzjoni kuntrattwali tal-kuntratt mill-prinċipal fil-każ li teżisti raġuni serja għal terminazzjoni immedjata tal-kuntratt minħabba li nuqqas li jista’ jkun attribwit lill-aġent kummerċjali kien jeżisti fid-data tat-terminazzjoni kuntrattwali iżda ma kienx il-kawża tat-terminazzjoni?
            
         
               2)
            
            
               Jekk tali liġi nazzjonali hija kompatibbli mad-Direttiva:
               L-Artikolu 18(a) tad-Direttiva jipprekludi l-applikazzjoni b’analoġija tal-liġi nazzjonali rigward l-esklużjoni tat-talba għal indennizz fil-każ ta’ raġuni serja għat-terminazzjoni immedjata tal-kuntratt minħabba li nuqqas li jista’ jkun attribwit lill-aġent kummerċjali seħħ biss wara l-għoti tan-notifika kuntrattwali ta’ terminazzjoni u fejn il-prinċipal sar jaf b’din ir-raġuni biss wara li l-kuntratt intemm, b’tali mod li ma kellux iktar il-possibbiltà li jagħti notifika ulterjuri ta’ terminazzjoni immedjata tal-kuntratt ibbażata fuq in-nuqqas min-naħa tal-aġent kummerċjali?
            
         
      (1)  ĠU L 382, p. 17